**Myrna Mack Chang**, nada o 24 de outubro de 1949 e finada o 11 de setembro de 1990, foi unha antropóloga guatemalteca.

Biografía
---------

Naceu no Barrio San Nicolás, departamento de Retalhuleu, nunha familia con ascendencia chinesa. Estudou antropoloxía no Reino Unido na Universidade de Mánchester e na Universidade de Durham.

Ao seu regreso a Guatemala dedicouse a dirixir o traballo de campo en varias comunidades rurais desarraigadas pola guerra civil dese país centroamericano. En 1986 en conxunto con algúns compañeiros e colegas de Inforpress Centroamericana, funda a Asociación para el Avance de las Ciencias Sociales.

Morte
-----

Marco Vinicio Cerezo Arévalo, responsábel político da morte de Myrna Mack.
Foi asasinada fronte á súa oficina na Cidade de Guatemala, acoitelada 27 veces, por un escuadrón da morte das Forzas Armadas de Guatemala (supostamente creado pola Escola das Américas) baixo o réxime do demócrata cristián Marco Vinicio Cerezo (presidente entre 1986 e 1991). En abril de 2004, despois dun xuízo dirixido pola Corte Interamericana de Dereitos Humanos e grazas á tenaz actividade da súa irmá Helen Mack, o goberno de Guatemala recoñeceu publicamente que os seus axentes cometeran o asasinato e implementaron medidas de reparación á súa familia.

Vida persoal
------------

O 16 de novembro de 1973 nace a súa filla Lucrecia Hernández Mack, que en 2016 converteuse na primeira muller á fronte do Ministerio de Saúde de Guatemala.

Fundación Myrna Mack
--------------------

En 1993, a súa irmá Helen Mack creou a Fundación Myrna Mack, na súa memoria. A institución foi financiada inicialmente cos fondos provenientes do Right Livelihood Award, coñecido como o premio Nobel Alternativo da Paz outorgado a Helen en decembro de 1992. A fundación traballou inicialmente para esclarecer o asasinato de Myrna Mack e o doutros desaparecidos por mor da guerra civil de Guatemala. Na actualidade ten como obxectivo contribuír á construción do Estado Democrático de Dereito neste país.

Notas
-----

1. ↑  "Biografía de Myrna Mack". *avancso.org.gt*. Consultado o 27 de xullo de 2016.
2. ↑  "Hija de la antropóloga asesinada Mirna Mack, es la nueva Ministra de Salud Pública". 26 de xullo de 2016. Arquivado dende o orixinal o 19 de agosto de 2016. Consultado o 27 de xullo de 2016.
3. ↑  "Helen Mack recibe el Premio Rey de España de Derechos Humanos". *Universia*. 2007. Arquivado dende o orixinal o 07 de agosto de 2016. Consultado o 6 de agosto de 2016.
4. ↑  "Objetivos de la Fundación Myrna Mack". *www.myrnamack.org.gt*. Consultado o 6 de agosto de 2016.

Véxase tamén
------------

### Ligazóns externas

* "Defensores de los Derechos Humanos: Myrna Mack". *Human rights first*. 20 de xuño de 2007. Arquivado dende o orixinal o 29 de xuño de 2007. Consultado o 22 de setembro de 2014.
* "Mack v. Guatemala". Consultado o 22 de setembro de 2014.
* "Mack v. Guatemala" (PDF). *Corte Internacional de derechos humanos*. Arquivado dende o orixinal (PDF) o 16 de febreiro de 2006. Consultado o 22 de setembro de 2014.

|  |  |
| --- | --- |
| Control de autoridades | 
* Wd: Q5255189
* WorldCat
* VIAF: 165877288
* FAST: 1517151
* GND: 119521121
* ISNI: 0000 0001 1458 894X
* LCCN: no94019208
* NTA: 146415272
* SUDOC: 12178052X

 |